ลักษณะการประกอบธุรกิจ

กลุ่มบริษัท เอบิโก้ ประกอบด้วยไปด้วยธุรกิจหลัก คือ

1.  ธุรกิจรับจ้างผลิตนมพร้อมดื่ม ผลิตนมพร้อมดื่ม

2.  การลงทุนในธุรกิจอื่น ๆ ได้แก่ ด้านอาหาร และด้านอสังหาริมทรัพย์

    โครงสร้างรายได้และสัดส่วนการถือหุ้นในบริษัทย่อยของบริษัทฯ ในระยะ 3 ปีล่าสุด

[TABLE]

การเปลี่ยนแปลงที่สำคัญในรอบ 5 ปีที่ผ่านมา

พ.ศ. 2545

-   บริษัทฯอยู่ระหว่างปรับปรุงโครงสร้างธุรกิจระหว่างบริษัทในเครือ
    และกำลังดำเนินการจัดทำแผนฟื้นฟูกิจการ ร่วมกับที่ปรึกษาทางการเงิน
    เพื่อแก้ไขเหตุแห่งการเพิกถอนการเป็นหลักทรัพย์จดทะเบียน ในตลาดหลักทรัพย์

  พ.ศ. 2546

-   หลังจากปรับปรุงโครงสร้างธุรกิจระหว่างบริษัทในเครือส่งผลให้เกิดผลกำไรต่อเนื่องแล้ว
    บริษัทได้เร่งดำเนินการฟื้นฟูกิจการ
    โดยการเข้าฟื้นฟูกิจการผ่านกระบวนการตามกฎหมายว่าด้วยล้มละลาย
    โดยมีที่ปรึกษาทางกฎหมายและมีเป้าหมายยื่นฟื้นฟูภายในไตรมาสแรกปี 2547

  พ.ศ. 2547

-   บริษัทฯ ได้ยื่นขอฟื้นฟูกิจการต่อศาลล้มละลายกลางเมื่อ 16 มีนาคม 2547
    และได้มีคำสั่งให้ฟื้นฟูกิจการและแต่งตั้งผู้ทำแผนเมื่อวันที่ 12 เมษายน 2547 โดยบริษัทฯ
    เป็นผู้ทำแผนต่อมา บริษัทฯในฐานะผู้ทำแผนได้เสนอแผนฟื้นฟูกิจการต่อที่ประชุมเจ้าหนี้เมื่อวันที่
    12 พฤศจิกายน 2547
    โดยมีมติยอมรับแผนฟื้นฟูกิจการและได้รับความเห็นชอบจากศาลล้มละลายกลางเมื่อวันที่ 29
    พฤศจิกายน 2547 โดยแต่งตั้งให้บริษัทฯ เป็นผู้บริหารแผนฟื้นฟูกิจการ

  พ.ศ. 2548

  - บริษัทฯ ได้ดำเนินการปรับโครงสร้างทุนตามแผนฟื้นฟูกิจการเป็นที่เรียบร้อยแล้ว
  โดยสรุปไว้ดังนี้

-   ลดทุนจดทะเบียน

  เมื่อวันที่ 25 มกราคม 2548
  บริษัทฯได้ดำเนินการลดทุนจดทะเบียนลงโดยลดจำนวนหุ้นลงในอัตราส่วน 7 หุ้นเดิมเหลือ 1
  หุ้นใหม่ ทำให้บริษัทมีทุนจดทะเบียนที่ออกและชำระแล้วลดลงจาก 1,400,000,000 บาท เหลือ
  200,000,000 บาท

-   เพิ่มทุนจดทะเบียน

  ภายหลังการลดทุน บริษัทจะดำเนินการเพิ่มทุนจดทะเบียนจากเดิม 200,000,000 บาท
  เป็นไม่ต่ำกว่า 235,000,000 บาท โดยการออกหุ้นสามัญเพิ่มทุนจำนวนไม่ต่ำกว่า 3,500,000
  หุ้น มูลค่าที่ตราไว้หุ้นละ 10 บาท โดยจะทำการเสนอขายให้แก่ผู้ถือหุ้นเดิมจำนวนไม่ต่ำกว่า
  3,000,000 หุ้นในอัตราส่วน 20 หุ้นเดิมต่อ 3 หุ้นใหม่ เพื่อการจัดสรรดังนี้ 1.
  บริษัทจะจัดสรรหุ้นสามัญเพิ่มทุนจำนวน 500,000 หุ้น ในราคาหุ้นละ 10 บาท
  โดยจัดสรรให้กับเจ้าหนี้ตามแผนฟื้นฟูฯ กลุ่มที่ 2 กลุ่ม 3 กลุ่ม 4 และกลุ่ม 5
  เพื่อรองรับการแปลงหนี้เป็นทุน

  2. บริษัทดำเนินการเพิ่มทุนโดยการออกหุ้นสามัญไม่น้อยกว่าจำนวน 3,000,000 หุ้น
  มูลค่าที่ตราไว้หุ้นละ 10 บาท โดยเสนอขายให้แก่ผู้ถือหุ้นเดิมในอัตราส่วน 20 หุ้นเดิมต่อ 3
  หุ้นใหม่มีผู้ใช้สิทธิจำนวน 1,529,263 หุ้น
  ส่วนหุ้นที่เหลือทางบริษัทฯได้ทำการเสนอขายให้กับนักลงทุนประเภทเฉพาะเจาะจงในราคาหุ้นละ
  10 บาท โดยมีรายละเอียดดังนี้

วันที่ 28 เมษายน 2548 บริษัทฯได้ดำเนินการจดทะเบียนเพิ่มทุนจำนวน 15,292,630
บาทต่อกระทรวงพาณิชย์

วันที่ 27 มิถุนายน 2548
บริษัทฯได้ดำเนินการจดทะเบียนแปลงหนี้เป็นทุนตามทางเลือกการชำระหนี้ของ
เจ้าหนี้ต่อกระทรวงพาณิชย์จำนวน 5,000,000 บาท

วันที่ 15 ธันวาคม 2548 บริษัทฯได้ดำเนินการจดทะเบียนเพิ่มทุนผู้ถือหุ้นเฉพาะเจาะจงจำนวน
14,707,370 บาท

-   การปรับปรุงมูลค่าหุ้นสามัญที่ตราไว้ (พาร์)

  วันที่ 22 ธันวาคม 2548 บริษัทฯ ดำเนินการจดทะเบียนเปลี่ยนแปลงมูลค่าที่ตราไว้ของหุ้นสามัญ
  จากราคาหุ้นละ 10 บาทเป็นราคาหุ้นละ 1 บาท
  ซึ่งจะทำให้บริษัทมีทุนจดทะเบียนที่ออกและเรียกชำระแล้ว 235,000,000 บาท และมีจำนวนหุ้น
  235,000,000 หุ้น

  พ.ศ.2549

- บริษัทฯ ภายหลังการดำเนินการปรับโครงสร้างทุนตามแผนฟื้นฟูกิจการที่กำหนดไว้
ก็ได้ดำเนินการจ่ายชำระหนี้และดอกเบี้ยตามแผนฟื้นฟูกิจการต่อเนื่องมาในปี 2549
และเนื่องจากการปรับปรุงโครงสร้างหนี้ตามแผนฟื้นฟูกิจการในปีก่อน
ส่งผลให้ผลประกอบการธุรกิจหลักของบริษัทสะท้อนผลกำไรอย่างชัดเจน และในช่วงปลายปีบริษัทฯ
ได้รับหนังสือจากทางสำนักงานกำกับหลักทรัพย์และตลาดหลักทรัพย์แห่งประเทศไทยให้แก้ไขงบการเงินของบริษัทในปี
2548 เนื่องจากการปรับปรุงการบันทึกรายการรับรู้รายได้ในปี 2539-2540
ในบริษัทย่อยแห่งหนึ่งของบริษัท ซึ่งบริษัทได้ดำเนินการแก้ไขและนำส่งเรียบร้อยแล้ว
เหลือเพียงการนำส่งผลการสอบบัญชีพิเศษ ซึ่งบริษัทฯได้ขอเลื่อนไปเป็นภายในวันที่ 31 ตุลาคม
2550 โดยทางสำนักงาน กลต. ได้ขยายเวลาให้ตามที่บริษัทร้องขอ